Diari Oficial de la Generalitat Valenciana


Sumari del DOGV 6016, del 19-05-2009 (2009/5338)

Notificació a Eurocontratas Valencia SL. Expedient número VIVI/049806/105.
--------------------------------------------------------------------------

### Dades del document

Número de DOGV
:   6016

Data del DOGV
:   19-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5338


Data del document
:   10-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Eurocontratas Valencia SL. Expedient número VIVI/049806/105. [2009/5338]  
De conformitat amb el que estableix l'art. 59.4 de la Llei 30/1992, de 26 novembre, de règim jurídic de les administracions públiques i de procediment administratiu comú, es notifica la resolució a Eurocontratas Valencia, SL, amb expedient VIVI/049806/105.  
Resolució  
Vist el procediment sancionador VIVI/049806/105 seguit contra Promociones Walden Uno, SL i Eurocontratas Valencia, SL per infracció del règim legal que regula els habitatges de protecció pública.  
Vist que l'instructor del procediment eleva l'oportuna proposta de resolució.  
Vist que la part expedientada no hi formula al·legacions.  
Atés que d'acord amb el que estableix l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer, de la prova practicada en aquest procediment resulta provat que dels vicis i defectes constructius existents a l'habitatge siti a Burjassot, carrer Arxiprest Domingo Sancho núm. 4, resulten responsables Promociones Walden Uno, SL i Eurocontras Valencia, SL com a promotor i constructor, respectivament, de l'esmentat edifici.   
Atés que d'acord amb el que estableix l'article 8.3 de la Llei 1/1997, de 21 de febrer, en la graduació de la sanció que s'ha d'imposar ha de considerar el perjudici causat al denunciant per la gravetat i el nombre de deficiències existents al seu habitatge. En conseqüència, la sanció que s'ha d'imposar dins dels límits, mínim de 3.005,07 euros i màxim de 30.050,60 euros, considerant les circumstàncies indicades, és de 4.210 euros.  
Atés que en la tramitació del procediment s'han observat les normes contingudes en el Reial Decret 1398/1993, de 4 d'agost i, supletòriament, les contingudes en el Títol IX de la Llei de Règim Jurídic de les Administracions Públiques.  
Atés que és competència d'aquest Servei Territorial d'Habitatge i Projectes Urbans la resolució del present procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals citats; la Llei 1/1997, de 21 de febrer, de la Generalitat; la Llei de Règim Jurídic de les Administracions Públiques, i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent:  
Resolució  
1. Imposar a Promocionrs Walden Uno, SL i a Eurocontratas Valencia, SL, com a autors d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 € (quatre mil dos-cents deu euros).  
2. Obligar Promociones Walden Uno, SL i Eurocontratas Valencia, SL. a realitzar, per ells mateixos o al seu càrrec, en el termini màxim de quinze dies, les obres següents:  
- S'ha de presentar davant d'aquest Servei, prèviament, un informe firmat per tècnic competent, preferiblement de la direcció facultativa de l'edifici, que establisca el comportament dels esmentats panys, després de disposar de testimonis suficients i verificar amb les cales necessàries si els congrenys de lligat de la vora de la volada presenten algunes fissures o despreniments a les zones de suport de la façana de rajola clavillada, avaluant els riscos i descrivint els procediments adequats de reparació com a conseqüència del que s'ha trobat i descrit en l'informe.  
- Reparació final de paraments de façana considerant l'informe anterior i sempre després d'aquest i posteriorment a l'oportuna reparació de forjats, en el cas que, d'acord amb el dit informe siga necessària la reparació d'aquests. En tot cas, aquest Servei es reserva la realització de les matisacions oportunes a resultes dels informes presentats i del procés resultant. Així, doncs, la reparació de forjats queda pendent i serà prèvia. La reparació de paraments s'ha d'efectuar retirant les peces de rajola vista més obertes i substituint-les per les noves suficients que donen estabilitat a tot el conjunt, podent-se recórrer al segellament de clavills d'aquelles poc separades  
Contra aquesta resolució, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció de la present notificació, de conformitat amb el que preveu l'article 114 de la Llei de Règim Jurídic de les Administracions Públiques.  
En el cas de no interposar recurs, heu de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, i heu de remetre a aquest Servei Territorial una còpia d'aquest exemplar, ja que si no consta el justificant en el procediment es cobrarà la sanció per via de constrenyiment. El pagament de la sanció haurà de fer-se efectiu en els terminis previstos en l'article 62 de la Llei 58/2003, de 17 de desembre, General Tributària.  
Les sancions notificades entre els dies 1 i 15 del mes han de pagar-se des de la data de notificació fins al dia 20 del mes següent o, si aquest no és hàbil, fins a l'immediat hàbil posterior.  
Les sancions notificades entre els dies 16 i últim de mes, han de pagar-se des de la data de notificació fins al dia 5 del segon mes posterior o, si aquest no és hàbil, fins a l'immediat hàbil posterior.  
En el cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'art. 13 de la Llei 1/1.997, de 21 de febrer de la Generalitat, perquè les executeu en el termini fixat, i us advertim que, si no ho féu així, l'administració n'aconseguirà l'execució forçosa i us imposarà successives multes coercitives, en relació amb l'art. 96, de la Llei de Règim Jurídic de les Administracions Públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu el requeriment anterior, es podrà instruir un nou expedient sancionador, d'acord amb el que estableix l'art. 166 del Reglament d'habitatges de protecció oficial.  
València, 10 de desembre de 2008.- El cap del Servei Territorial: José Manuel Vacas Tatay.